title: Komisjoni rakendusmäärus (EL) 2017/1005, 15. juuni 2017, milles sätestatakse rakenduslikud tehnilised standardid seoses finantsinstrumentidega kauplemise peatamist ja lõpetamist käsitlevate teadete ja nende avaldamise vormi ja ajastusega vastavalt Euroopa Parlamendi ja nõukogu direktiivile 2014/65/EL finantsinstrumentide turgude kohta (EMPs kohaldatav tekst )

text:
               16.6.2017

               ET

               Euroopa Liidu Teataja

               L 153/1

         KOMISJONI RAKENDUSMÄÄRUS (EL) 2017/1005,
   15. juuni 2017,
   milles sätestatakse rakenduslikud tehnilised standardid seoses finantsinstrumentidega kauplemise peatamist ja lõpetamist käsitlevate teadete ja nende avaldamise vormi ja ajastusega vastavalt Euroopa Parlamendi ja nõukogu direktiivile 2014/65/EL finantsinstrumentide turgude kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. mai 2014. aasta direktiivi 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, (1) eriti selle artikli 32 lõiget 3 ja artikli 52 lõiget 3,
   ning arvestades järgmist:

               (1)

               Direktiiviga 2014/65/EL kehtestatakse süsteem, mille abil õigeaegselt ja tõhusalt avaldada ja edastada teateid kauplemise peatamise, peatamise lõpetamise ja kauplemise lõpetamise kohta.

               (2)

               Eespool nimetatud teabe avaldamine kauplemiskoha korraldajate ja pädevate asutuste veebisaitidel tagab lihtsa juurdepääsu olulisi lisakulusid tekitamata. Seetõttu peaks veebilehel avaldamine olema teabe avaldamise ja samaaegse levitamise peamine vahend liidus. Tagamaks teabe kättesaadavaks tegemist üheaegselt kõigile, peaks selle avaldamine muude vahendite abil olema võimalik ainult samaaegselt veebisaidil avaldamisega või pärast seda.

               (3)

               Direktiivis 2014/65/EL sätestatud teabevahetuse ja koostöö toimimiseks vajaliku kiire ja täpse suhtluse tagamiseks tuleb teadete sisu ja avaldamise kohta kehtestada ühtsed vormid ja ajastus, mis võimaldab kogu asjakohase teabe edastada ja avaldada lihtsalt ja tõhusalt. Nende vormide ja ajastuse kasutamine ei tohiks piirata teiste vormide ja ajastuse kasutamist erakorralistes ja ettenägematutes tingimustes, mil käesoleva määrusega kehtestatud vormid ja ajastus ei oleks asjakohased, näiteks kui on tegemist terve turu sulgemisest tuleneva suure hulga kiireloomuliste teadetega.

               (4)

               Ühtsuse huvides ja finantsturgude sujuva toimimise tagamiseks on vaja, et käesoleva määruse sätteid ja direktiivi 2014/65/EL sätteid hakataks kohaldama samast kuupäevast.

               (5)

               Käesolev määrus põhineb rakenduslike tehniliste standardite eelnõul, mille esitas komisjonile Euroopa Väärtpaberiturujärelevalve (ESMA).

               (6)

               ESMA on korraldanud käesoleva määruse aluseks oleva rakenduslike tehniliste standardite eelnõu kohta avalikud konsultatsioonid ning küsinud arvamust Euroopa Parlamendi ja nõukogu määruse (EL) nr 1095/2010 (2) artikli 37 kohaselt loodud väärtpaberituru sidusrühmade kogult,

         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala
   Käesoleva määrusega kehtestatakse järgmiste teadete ja avaldamiste vorm ja ajastus:

               a)

               reguleeritud turu korraldaja või investeerimisühingu või mitmepoolse või organiseeritud kauplemissüsteemi korraldaja teade oma otsusest finantsinstrumendi ning vajadusel sellega seotud tuletisinstrumentidega kauplemine peatada või lõpetada või peatamine lõpetada;

               b)

               punktis a viidatud otsuste edastamine asjaomasele pädevale asutusele;

               c)

               pädeva asutuse teade otsusest peatada või lõpetada finantsinstrumendi ja vajadusel sellega seotud tuletisinstrumentidega kauplemine või peatamine lõpetada;

               d)

               pädeva asutuse teade Euroopa Väärtpaberiturujärelevalvele ja teistele pädevatele asutustele otsusest peatada või lõpetada finantsinstrumendi ja vajadusel sellega seotud tuletisinstrumentidega kauplemine või peatamine lõpetada;

               e)

               teavitatud pädeva asutuse teade Euroopa Väärtpaberiturujärelevalvele ja teistele pädevatele asutustele oma otsusest punktis d viidatud otsuse täitmise kohta.

         Artikkel 2
   Mõiste „kauplemiskoha korraldaja“ määratlus
   Käesoleva määruse kohaldamisel tähendab „kauplemiskoha korraldaja“

               a)

               reguleeritud turu, mitmepoolse kauplemissüsteemi või organiseeritud kauplemissüsteemi korraldaja;

               b)

               mitmepoolset kauplemissüsteemi või organiseeritud kauplemissüsteemi korraldav investeerimisühing.

         Artikkel 3
   Kauplemiskoha korraldajate poolt avaldatavate ja edastatavate teadete vorm
   1.   Kauplemiskoha korraldajad avaldavad artikli 1 punktis a viidatud otsused oma veebisaidil lisa tabelis 2 esitatud vormis.
   2.   Kauplemiskoha korraldajad edastavad artikli 1 punktis a viidatud otsused asjaomasele pädevale asutusele selle poolt heaks kiidetud standardses masinloetavas vormis, kasutades lisa tabelis 2 osutatud vormi.
   Artikkel 4
   Kauplemiskoha korraldajate poolt avaldatavate ja edastatavate teadete ajastus
   1.   Kauplemiskoha korraldajad avaldavad artikli 1 punktis a viidatud otsused viivitamata.
   2.   Kauplemiskoha korraldajad ei avalda artikli 1 punktis a viidatud otsuseid muude vahendite kaudu enne nende avaldamist vastavalt artikli 3 punktile 1.
   3.   Kauplemiskoha korraldajad edastavad artikli 1 punktis a viidatud otsuse asjaomasele pädevale asutusele samaaegselt selle avaldamisega või vahetult pärast seda.
   Artikkel 5
   Pädevate asutuste poolt avaldatavate ja edastatavate teadete vorm
   1.   Pädevad asutused avaldavad artikli 1 punktis c viidatud otsused oma veebisaidil lisa tabelis 3 esitatud vormis.
   2.   Pädevad asutused avaldavad artikli 1 punktides d ja e viidatud otsused standardses masinloetavas vormis, kasutades vastavalt lisa tabelites 3 ja 4 esitatud vorme.
   Artikkel 6
   Pädevate asutuste poolt avaldatavate ja edastatavate teadete ajastus
   1.   Pädevad asutused avaldavad artikli 1 punktis c viidatud otsused viivitamata.
   2.   Pädevad asutused edastavad artikli 1 punktis d viidatud otsuse asjaomasele pädevale asutusele samaaegselt selle avaldamisega või vahetult pärast seda.
   3.   Teavitatud pädev asutus edastab artikli 1 punktis e viidatud otsuse ilma asjatu viivituseta pärast artikli 1 punktis d viidatud teate saamist.
   Artikkel 7
   Jõustumine ja kohaldamine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda hakatakse kohaldama alates 3. jaanuarist 2018.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. juuni 2017

            Komisjoni nimel

            president

         Jean-Claude JUNCKER

      (1)  ELT L 173, 12.6.2014, lk 349.

      (2)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).

      LISA

         Tabel 1

         Kõigis tabelites kasutatavad sümbolid

                  SÜMBOL

                  ANDMELIIK

                  MÄÄRATLUS

                  {ALPHANUM-n}

                  Kuni n tähtnumbrilist märki

                  Vabateksti väli.

                  {COUNTRYCODE_2}

                  2 tähtnumbrilist märki

                  Kahetäheline riigikood (ISO 3166-1 alpha-2 riigikood)

                  {DATE_TIME_FORMAT}

                  ISO 8601 vormingus kuupäev ja kellaaeg

                  Kuupäev ja kellaaeg järgnevas vormingus:

                              —

                              AAAA-KK-PPTtt:mm:ss.Z.

                              —

                              „AAAA“ tähistab aastat;

                              —

                              „KK“ tähistab kuud;

                              —

                              „PP“ tähistab päeva;

                              —

                              „T“ tähendab, et kellaaja ette tuleb kirjutada täht „T“

                              —

                              „tt“ tähistab tunde;

                              —

                              „mm“ tähistab minuteid;

                              —

                              „ss“ tähistab sekundeid;

                              —

                              Z tähistab UTC (koordineeritud maailmaeg) kellaaega.

                        Kuupäev ja kellaaeg esitatakse koordineeritud maailmaajas

                  {ISIN}

                  12 tähtnumbrilist märki

                  ISIN-kood standardi ISO 6166 järgi

                  {LEI}

                  20 tähtnumbrilist märki

                  Juriidilise isiku tunnus standardi ISO 17442 järgi

                  {MIC}

                  4 tähtnumbrilist märki

                  Turu tunnuskood standardi ISO 10383 järgi

         Tabel 2

         Kauplemiskoha korraldaja poolt pädevale asutusele oma finantsinstrumendi ja sellega seotud tuletisinstrumentidega kauplemise peatamist või lõpetamist ning finantsinstrumendi ja sellega seotud tuletisinstrumentidega kauplemise peatamise lõpetamist käsitleva otsuse avaldamise ja edastamise vorm

                  VÄLI

                  ESITATAVAD ANDMED

                  ARUANDE VORM

                  Teabe avaldamise/esitamise kuupäev ja kellaaeg

                  Andmeväljale tuleb märkida teabe avaldamise/esitamise kuupäev ja kellaeg.

                  {DATE_TIME_FORMAT}

                  Meetme liik

                  Andmeväljale tuleb märkida toimingu liik.

                  Kauplemise peatamine, kauplemise lõpetamine, peatamise lõpetamine.

                  Meetme põhjendused

                  Andmeväljale tuleb märkida meetme põhjendused.

                  {ALPHANUM-350}

                  Kehtib alates

                  Andmeväljale tuleb märkida meetme kehtima hakkamise kuupäev ja kellaaeg.

                  {DATE_TIME_FORMAT}

                  Kehtiv kuni

                  Andmeväljale tuleb märkida meetme kehtivuse lõppemise kuupäev ja kellaaeg.

                  {DATE_TIME_FORMAT}

                  Käimasolev meede

                  Andmeväljale tuleb märkida „jah“, kui meede on käimas, ja „ei“, kui see nii ei ole.

                  „Jah“– tegu on käimasoleva meetmega
                  „Ei“– tegu ei ole käimasoleva meetmega

                  Kauplemiskoht/-kohad

                  Andmeväljale tuleb märkida kauplemiskoha/-kohtade turu tunnuskood/-koodid või selle need osad, millega meede seotud on.

                  {MIC}
                  Kui tuleb esitada mitu turu tunnuskoodi, märgitakse andmeväljale mitu erinevat turu tunnuskoodi, eraldades need komaga.

                  Emitent

                  Andmeväljale tuleb märkida meetmega hõlmatud instrumendi emitendi nimi.

                  {ALPHANUM-350}

                  Emitent

                  Andmeväljale tuleb märkida meetmega hõlmatud instrumendi emitendi juriidilise isiku tunnus.

                  {LEI}

                  Finantsinstrumendi tunnus

                  Andmeväljale tuleb märkida instrumendi ISIN-kood.

                  {ISIN}

                  Instrumendi täisnimi

                  Andmeväljale tuleb märkida instrumendi nimi.

                  {ALPHANUM-350}

                  Seotud tuletisinstrumendid

                  Andmeväljale tuleb märkida samuti meetmega hõlmatud seotud tuletisinstrumentide ISIN-koodid vastavalt komisjoni delegeeritud määrusele (EL) 2017/569 (1).

                  {ISIN}
                  Kui tuleb esitada mitu ISIN-koodi, märgitakse andmeväljale mitu erinevat ISIN-koodi, eraldades need komaga.

                  Muud seotud instrumendid

                  Andmeväljale tuleb märkida meetmega hõlmatud seotud tuletisinstrumentide ISIN-koodid.

                  {ISIN}
                  Kui tuleb esitada mitu ISIN-koodi, märgitakse andmeväljale mitu erinevat ISIN-koodi, eraldades need komaga.

                  Märkused

                  Andmeväljale tuleb märkida märkused.

                  {ALPHANUM-350}

         Tabel 3

         Pädevate asutuste poolt finantsinstrumendi ja sellega seotud tuletisinstrumentidega kauplemise peatamist või lõpetamist ja finantsinstrumendi ja sellega seotud tuletisinstrumentidega kauplemise peatamise lõpetamist käsitleva otsuse avaldamise ja edastamise vorm

                  VÄLI

                  ESITATAVAD ANDMED

                  ARUANDE VORM

                  Pädev asutus

                  Andmeväljale tuleb märkida teadet avaldava/edastava pädeva asutuse nimelühend.

                  {ALPHANUM-10}

                  Pädeva asutuse liikmesriik

                  Andmeväljale tuleb märkida teadet avaldava/edastava pädeva asutuse koduliikmesriigi riigikood.

                  {COUNTRYCODE_2}

                  Meede algatatud kauplemiskoha korraldaja poolt

                  Andmeväljale tuleb märkida:

                              —

                              „jah“, kui meetme on algatanud kauplemiskoha korraldaja; või

                              —

                              „ei“, kui meedet ei ole algatanud mitte kauplemiskoha korraldaja, vaid pädev asutus.

                  „Jah“– algatatud kauplemiskoha poolt
                  „Ei“– ei ole algatatud kauplemiskoha poolt

                  Teabe avaldamise/esitamise kuupäev ja kellaaeg

                  Andmeväljale tuleb märkida teabe avaldamise/esitamise kuupäev ja kellaeg.

                  {DATE_TIME_FORMAT}

                  Meetme liik

                  Andmeväljale tuleb märkida meetme liik.

                  Kauplemise peatamine, kauplemise lõpetamine, peatamise lõpetamine.

                  Meetme põhjendused

                  Andmeväljale tuleb märkida meetme põhjendused.

                  {ALPHANUM-350}

                  Kehtib alates

                  Andmeväljale tuleb märkida meetme kehtima hakkamise kuupäev ja kellaaeg.

                  {DATE_TIME_FORMAT}

                  Kehtiv kuni

                  Andmeväljale tuleb märkida meetme kehtivuse lõppemise kuupäev ja kellaaeg.

                  {DATE_TIME_FORMAT}

                  Käimasolev meede

                  Andmeväljale tuleb märkida „jah“, kui meede on käimas, ja „ei“, kui see nii ei ole.

                  „Jah“– tegu on käimasoleva meetmega
                  „Ei“– tegu ei ole käimasoleva meetmega

                  Kauplemiskoht/-kohad

                  Andmeväljale tuleb märkida kauplemiskoha/-kohtade turu tunnuskood/-koodid või selle need osad, millega meede seotud on.

                  {MIC}
                  Kui tuleb esitada mitu turu tunnuskoodi, märgitakse andmeväljale mitu erinevat turu tunnuskoodi, eraldades need komaga.

                  Emitent

                  Andmeväljale tuleb märkida meetmega hõlmatud instrumendi emitendi nimi.

                  {ALPHANUM-350}

                  Emitent

                  Andmeväljale tuleb märkida meetmega hõlmatud instrumendi emitendi juriidilise isiku tunnus.

                  {LEI}

                  Finantsinstrumendi tunnus

                  Andmeväljale tuleb märkida instrumendi ISIN-kood.

                  {ISIN}

                  Instrumendi täisnimi

                  Andmeväljale tuleb märkida instrumendi nimi.

                  {ALPHANUM-350}

                  Seotud tuletisinstrumendid

                  Andmeväljale tuleb märkida samuti meetmega hõlmatud seotud tuletisinstrumentide ISIN-koodid vastavalt delegeeritud määrusele (EL) 2017/569.

                  {ISIN}
                  Kui tuleb esitada mitu ISIN-koodi, märgitakse andmeväljale mitu erinevat ISIN-koodi, eraldades need komaga.

                  Muud seotud instrumendid

                  Andmeväljale tuleb märkida meetmega hõlmatud seotud tuletisinstrumentide ISIN-koodid.

                  {ISIN}
                  Kui tuleb esitada mitu ISIN-koodi, märgitakse andmeväljale mitu erinevat ISIN-koodi, eraldades need komaga.

                  Märkused

                  Andmeväljale tuleb märkida märkused.

                  {ALPHANUM-350}

         Tabel 4

         Pädevate asutuste poolt Euroopa Väärtpaberiturujärelevalvele ja teistele pädevatele asutustele oma peatamist, lõpetamist või peatamise lõpetamist käsitlevate otsuste edastamise vorm

                  VÄLI

                  ESITATAVAD ANDMED

                  ARUANDE VORM

                  Pädev asutus

                  Andmeväljale tuleb märkida algsest meetmest teatanud pädeva asutuse nimelühend.

                  {ALPHANUM-10}

                  Pädeva asutuse liikmesriik

                  Andmeväljale tuleb märkida algsest meetmest teatanud pädeva asutuse koduliikmesriigi riigikood.

                  {COUNTRYCODE_2}

                  Käimasoleva meetme algatanud pädev asutus

                  Andmeväljale tuleb märkida algset meedet kohaldava või mittekohaldava pädeva asutuse nimelühend.

                  {ALPHANUM-10}

                  Käimasoleva meetme algatanud pädeva asutuse liikmesriik

                  Andmeväljale tuleb märkida algset meedet kohaldava või mittekohaldava pädeva asutuse koduliikmesriigi riigikood.

                  {COUNTRYCODE_2}

                  Algse meetme liik

                  Andmeväljale tuleb märkida algse meetme liik.

                  Kauplemise peatamine, kauplemise lõpetamine, peatamise lõpetamine.

                  Järgitav otsus, kui see on asjakohane

                  Andmeväljale tuleb vajadusel märkida:

                              —

                              „jah“, kui meedet kohaldatakse; või

                              —

                              „ei“, kui meedet ei kohaldata.

                  „Jah“– meedet kohaldatakse
                  „Ei“– meedet ei kohaldata

                  Vajadusel kauplemise lõpetamise, peatamise või peatamise lõpetamise mittekohaldamise otsuse põhjused

                  Andmeväljale tuleb vajadusel märkida kauplemise lõpetamise, peatamise või peatamise lõpetamise mittekohaldamise otsuse põhjused.

                  {ALPHANUM-350}

                  Teatamise kuupäev ja kellaaeg

                  Andmeväljale tuleb märkida käimasolevast meetmest teatamise kuupäev ja kellaeg.

                  {DATE_TIME_FORMAT}

                  Kehtib alates

                  Andmeväljale tuleb märkida käimasoleva meetme kehtima hakkamise kuupäev ja kellaaeg.

                  {DATE_TIME_FORMAT}

                  Kehtiv kuni

                  Andmeväljale tuleb märkida käimasoleva meetme lõppemise kuupäev ja kellaaeg.

                  {DATE_TIME_FORMAT}

                  Käimasolev meede

                  Andmeväljale tuleb märkida „jah“, kui meede on käimas, ja „ei“, kui see nii ei ole.

                  „Jah“– tegu on käimasoleva meetmega
                  „Ei“– tegu ei ole käimasoleva meetmega

                  Kauplemiskoht/-kohad

                  Andmeväljale tuleb märkida kauplemiskoha/-kohtade turu tunnuskood/-koodid või selle need osad, millega käimasolev meede seotud on.

                  {MIC}
                  Kui tuleb esitada mitu turu tunnuskoodi, märgitakse andmeväljale mitu erinevat turu tunnuskoodi, eraldades need komaga.

                  Emitent

                  Andmeväljale tuleb märkida meetmega hõlmatud instrumendi emitendi nimi.

                  {ALPHANUM-350}

                  Emitent

                  Andmeväljale tuleb märkida meetmega hõlmatud instrumendi emitendi juriidilise isiku tunnus.

                  {LEI}

                  Finantsinstrumendi tunnus

                  Andmeväljale tuleb märkida instrumendi ISIN-kood.

                  {ISIN}

                  Instrumendi täisnimi

                  Andmeväljale tuleb märkida instrumendi nimi.

                  {ALPHANUM-350}

                  Seotud tuletisinstrumendid

                  Andmeväljale tuleb märkida samuti meetmega hõlmatud seotud tuletisinstrumentide ISIN-koodid vastavalt delegeeritud määrusele (EL) 2017/569.

                  {ISIN}
                  Kui tuleb esitada mitu ISIN-koodi, märgitakse andmeväljale mitu erinevat ISIN-koodi, eraldades need komaga.

                  Muud seotud instrumendid

                  Andmeväljale tuleb märkida meetmega hõlmatud seotud tuletisinstrumentide ISIN-koodid.

                  {ISIN}
                  Kui tuleb esitada mitu ISIN-koodi, märgitakse andmeväljale mitu erinevat ISIN-koodi, eraldades need komaga.

                  Märkused

                  Andmeväljale tuleb märkida märkused.

                  {ALPHANUM-350}

         (1)  Komisjoni 24. mai 2016. aasta delegeeritud määruse (EL) 2017/569, millega täiendatakse Euroopa Parlamendi ja nõukogu direktiivi 2014/65/EL seoses regulatiivsete tehniliste standarditega finantsinstrumentidega kauplemise peatamise ja lõpetamise kohta (ELT L 87, 31.3.2017, lk 122).


title: Komisjoni rakendusmäärus (EL) nr 839/2012, 18. september 2012 , milles käsitletakse karbamiidi lubamist mäletsejaliste söödalisandina  EMPs kohaldatav tekst

text:
               19.9.2012

               ET

               Euroopa Liidu Teataja

               L 252/11

         KOMISJONI RAKENDUSMÄÄRUS (EL) nr 839/2012,
   18. september 2012,
   milles käsitletakse karbamiidi lubamist mäletsejaliste söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 (1) loomasöötades kasutatavate söödalisandite kohta, eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise põhjused ja menetlused. Kõnealuse määruse artiklis 10 on sätestatud nõukogu 30. juuni 1982. aasta direktiivi 82/471/EMÜ (teatavate loomasöötadena kasutatavate toodete kohta) (2) alusel lubatud toodete uuestihindamine.

               (2)

               Direktiiviga 82/471/EMÜ anti karbamiidile tähtajatu luba. Vastavalt määruse (EÜ) nr 1831/2003 artikli 10 lõikele 1 kanti see toode hiljem ühenduse söödalisandite registrisse kui olemasolev toode.

               (3)

               Määruse (EÜ) nr 1831/2003 artikli 10 lõike 2 kohaselt ja koostoimes nimetatud määruse artikliga 7 esitati karbamiidi kui mäletsejaliste söödalisandi uuesti hindamise taotlus, milles sooviti, et kõnealune söödalisand liigitataks söödalisandite kategooriasse „toitainelised lisandid”. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (4)

               Euroopa Toiduohutusamet (edaspidi „toiduohutusamet”) jõudis 7. märtsi 2012. aasta arvamuses (3) järeldusele, et kavandatud kasutustingimuste korral ei avalda karbamiid kahjulikku mõju loomatervisele, inimeste tervisele ega keskkonnale ning et see sisaldab mittevalgulist lämmastikku mäletsejaliste mikroobse valgu sünteesi tarvis. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödas sisalduva söödalisandi analüüsimeetodi kohta.

               (5)

               Karbamiidi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks käesoleva määruse lisas esitatud tingimustel.

               (6)

               Kuna karbamiidi lubamise tingimusi muudetakse ja kuna puudub otsene kohene mõju ohutusele, siis tuleks enne loa andmist lasta piisavalt aega mööduda, et huvitatud isikud saaksid ennast ette valmistada loa andmisest tulenevate uute nõuete täitmiseks. Lisaks on asjakohane ette näha üleminekuperiood olemasolevate, direktiivi 82/471/EMÜ alusel lubatud karbamiidi varude ja karbamiidi sisaldava sööda ärakasutamiseks.

               (7)

               Ettevõtjate jaoks on ülearu keerukas kohandada korduvalt ja ühe päevaga sellise sööda märgistust, mis sisaldab erinevaid söödalisandeid, millele on üksteise järel antud luba vastavalt määruse (EÜ) nr 1831/2003 artikli 10 lõikes 2 sätestatud menetlusele ning mille puhul tuleb täita uusi märgistamise eeskirju. Seega on asjakohane näha ette aeg märgistuse sujuvaks muutmiseks, et vähendada ettevõtjate halduskoormust.

               (8)

               Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Luba
   Lisas kirjeldatud valmistist, mis kuulub söödalisandite kategooriasse „toitainelised lisandid” ja funktsionaalrühma „karbamiid ja selle derivaadid”, lubatakse kasutada söödalisandina loomasöötades kõnealuses lisas sätestatud tingimustel.
   Artikkel 2
   Märgistamisnõuded
   Karbamiidi sisaldav sööt märgistatakse käesoleva määruse kohaselt hiljemalt 19. maiks 2013.
   Samas võib karbamiidi sisaldavat ja direktiivi 82/471/EMÜ kohaselt enne 19. maid 2013 märgistatud sööta turule viia, kuni varud on ammendatud.
   Artikkel 3
   Üleminekumeetmed
   Käesoleva määruse jõustumise kuupäeval olemasolevaid karbamiidi ja karbamiidi sisaldava sööda varusid võib jätkuvalt turule viia ja kasutada direktiivis 82/471/EMÜ sätestatud tingimuste kohaselt, kuni need on ammendatud.
   Artikkel 4
   Jõustumine
   Käesolev määrus jõustub 19. novembril 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. september 2012

            Komisjoni nimel

            president

         José Manuel BARROSO

      (1)  ELT L 268, 18.10.2003, lk 29.

      (2)  EÜT L 213, 21.7.1982, lk 8.

      (3)  EFSA Journal (2012); 10(3):2624.

      LISA

                  Söödalisandi identifitseerimisnumber

                  Loa omanik

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  mg/kg täissöödas, mille niiskusesisaldus on 12 %

                     Toitaineliste lisandite kategooria. Funktsionaalrühm: karbamiid ja selle derivaadid.

                  3d1

                  —

                  Karbamiid

                                 Söödalisandi koostis

                                          karbamiidi sisaldus: vähemalt 97 %

                                          lämmastiku sisaldus 46 %

                                 Toimeaine kirjeldus

                              diaminometanoon, CASi number 58069-82–2, keemiline valem (NH2)2CO

                                 Analüüsimeetodid
                                  (1)

                                          Üldlämmastiku määramine söödalisandis: titrimeetria (meetod 2.3.3 määruse (EÜ) nr 2003/2003 IV lisas).

                                          Biureedi osakaalu määramine söödalisandi üldlämmastikus: spektrofotomeetria (meetod 2.5 määruse (EÜ) nr 2003/2003 IV lisas).

                                          Eelsegus, segasöödas ja söödamaterjalis sisalduva karbamiidi määramine: spektrofotomeetria (määruse (EÜ) nr 152/2009 III.D lisa).

                  Toimiva vatsaga mäletsejalised

                  —

                  8 800

                  Juhistes karbamiidi sisaldava söödalisandi ja sööda kasutamiseks on kirjas järgmine:

                     „Karbamiidi söödetakse ainult toimiva vatsaga loomadele. Karbamiidi maksimaalse koguse söötmisele tuleks üle minna järk-järgult. Maksimumkoguses karbamiidi tuleks sööta ainult toitumisrežiimi puhul, mis sisaldab palju lihtsalt seeditavaid süsivesikuid ja vähe lahustuvat lämmastikku.
                     Maksimaalselt 30 % päevanormi üldlämmastiku allikaks peaks olema karbamiid N.”

                  19. november 2022

         (1)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Komisjoni rakendusmäärus (EL) nr 914/2014, 21. august 2014 , millega muudetakse 217. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

text:
               22.8.2014

               ET

               Euroopa Liidu Teataja

               L 248/7

         KOMISJONI RAKENDUSMÄÄRUS (EL) nr 914/2014,
   21. august 2014,
   millega muudetakse 217. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a, artikli 7a lõiget 1 ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               15. augustil 2014 kiitis ÜRO Julgeolekunõukogu kuue füüsilise isiku lisamise Al-Qaida sanktsioonide komitee nende isikute, rühmituste ja üksuste loetellu, kelle suhtes tuleks kohaldada rahaliste vahendite ja majandusressursside külmutamist. Lisaks otsustas ÜRO Julgeolekunõukogu sanktsioonide komitee 4. augustil 2014 muuta loetelus kahte kirjet.

               (3)

               Seega tuleks määruse (EÜ) nr 881/2002 I lisa vastavalt ajakohastada.

               (4)

               Käesoleva määrusega kehtestatud meetmete tõhususe tagamiseks peaks käesolev määrus jõustuma viivitamata,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise kuupäeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. august 2014

            Komisjoni nimel

            presidendi eest

            välispoliitika vahendite talituse direktor

      (1)  EÜT L 139, 29.5.2002, lk 9.

      LISA
      Määruse (EÜ) nr 881/2002 I lisa muudetakse järgmiselt.

                  1)

                  Pealkirja „Füüsilised isikud” alla lisatakse järgmised kanded:

                              a)

                                 „Abdelrahman Mouhamad Zafir al Dabidi al Jahani (teiste nimedega a) Abd Al-Rahman Muhammad Zafir Al-Dubaysi Al-Juhni, b) Abd Al-Rahman Muhammad Zafir al-Dubaysi al-Jahni, c) Abd Al-Rahman Muhammad Zafir al-Dubaysi al-Jahani, d) Abd Al-Rahman Muhammad Zafir al-Dubaysi al-Juhani, e) Abdulrhman Mohammed D. Aljahani, f) Abu al-Wafa', g) Abu Anas, h) Abd al-Rahman Muhammad Zafir al-Dabisi al-Jahani, i) Abu Wafa al-Saudi, j) Abu al-Wafa, k) Abd al-Rahman Muhammad Thafir al-Jahni, l) Abd al-Rahman Muhammad al-Juhani, m) Abdelrahman Mouhamad Zafir al Dabissi Juhan, n) Abdelrahman Mouhamad Zafir al Dabissi Juhani, o) Abou Wafa al Saoudi). Sünniaeg: a) 4.12.1971, b) 1977. Sünnikoht: Kharj, Saudi Araabia. Kodakondsus: Saudi Araabia. Passi number: F50859. Isikukood: Saudi Araabia isikukood 1027508157. Artikli 2a lõike 4 punktis b osutatud kuupäev: 15.8.2014.”

                              b)

                                 „Hajjaj Bin Fahd al Ajmi (teiste nimedega a). Hijaj Fahid Hijaj Muhammad Sahib al-Ajmi, b) Hicac Fehid Hicac Muhammed Sebib al-Acmi, c) Hajjaj bin-Fahad al-Ajmi, d) Sheikh Hajaj al-Ajami, e) Hajaj al-Ajami, f) Ajaj Ajami). Sünniaeg: 10.8.1987. Sünnikoht: Kuveit. Kodakondsus: Kuveidi. Artikli 2a lõike 4 punktis b osutatud kuupäev: 15.8.2014.”

                              c)

                                 „Abou Mohamed al Adnani (teiste nimedega a). Yaser Khalaf Nazzal Alrawi, b) Jaber Taha Falah, c) Abou Khattab, d) Abou Sadeq Alrawi, e) Tah al Binchi, f) Abu Mohammed al-Adnani, g) Taha Sobhi Falaha, h) Yasser Khalaf Hussein Nazal al-Rawi, i) Abu Baker al-Khatab, j) Abu Sadek al-Rawi, k) Taha al-Banshi, l) Abu Mohamed al-Adnani, m) Abu-Mohammad al-Adnani al-Shami, n) Hajj Ibrahim). Sünniaeg: umbes 1977. Sünnikoht: Binnish, Süüria Araabia Vabariik. Kodakondsus: Iraagi. Muu teave: Iraagi ja Levanti Islamiriigi (ISIL), loetelus nime all Al-Qaida in Iraq, ametlik kõneisik. Artikli 2a lõike 4 punktis b osutatud kuupäev: 15.8.2014.”

                              d)

                                 „Said Arif (teiste nimedega a). Said Mohamed Arif, b) Omar Gharib, c) Abderahmane, d) Abdallah al-Jazairi, e) Slimane Chabani, f) Souleiman). Sünniaeg: a) 25.6.1964, b) 5.12.1965. Sünnikoht: Oran, Alžeeria. Kodakondsus: Alžeeria. Artikli 2a lõike 4 punktis b osutatud kuupäev: 15.8.2014.”

                              e)

                                 „Abdul Mohsen Abdallah Ibrahim al Charekh (teiste nimedega a). Abdul Mohsen Abdullah Ibrahim Al-Sharikh, b) Sanafi al Nasr). Sünniaeg: 13.7.1985. Sünnikoht: Saqra, Saudi Araabia. Kodakondsus: Saudi Araabia. Artikli 2a lõike 4 punktis b osutatud kuupäev: 15.8.2014.”

                              f)

                                 „Hamid Hamad Hamid al-'Ali. Sünniaeg: 17.11.1960. Sünnikoht: a) Kuveit, b) Katar. Artikli 2a lõike 4 punktis b osutatud kuupäev: 15.8.2014.”

                  2)

                  Pealkirja „Füüsilised isikud” all olev kanne „Khalid Abd Al-Rahman Hamd Al-Fawaz (teiste nimedega a) Al-Fauwaz, Khaled, b) Al-Fauwaz, Khaled A., c) Al-Fawwaz, Khalid, d) Al Fawwaz, Khalik; e) Al-Fawwaz, Khaled, f) Al Fawwaz, Khaled, g) Khalid Abdulrahman H. Al Fawaz). Aadress: London, Ühendkuningriik. Sünniaeg: 24.8.1962. Sünnikoht: Kuveit. Kodakondsus: Saudi Araabia. Passi nr: 456682 (välja antud 6.11.1990, kaotas kehtivuse 13.9.1995). Artikli 2a lõike 4 punktis b osutatud kuupäev: 24.4.2002.” asendatakse järgmisega:
                  „Khalid Abd Al-Rahman Hamd Al-Fawaz (teiste nimedega a) Khaled Al-Fauwaz, b) Khaled A. Al-Fauwaz, c) Khalid Al-Fawwaz, d) Khalik Al Fawwaz, e) Khaled Al-Fawwaz, f) Khaled Al Fawwaz, g) Khalid Abdulrahman H. Al Fawaz). Aadress: Ameerika Ühendriigid. Sünniaeg: 24.8.1962. Sünnikoht: Kuveit. Kodakondsus: Saudi Araabia. Passi nr: 456682 (välja antud 6.11.1990, kaotas kehtivuse 13.9.1995). Artikli 2a lõike 4 punktis b osutatud kuupäev: 24.4.2002.”

                  3)

                  Pealkirja „Füüsilised isikud” all olev kanne „Mostafa Kamel Mostafa Ibrahim (teiste nimedega a) Mustafa Kamel Mustafa, b) Adam Ramsey Eaman, c) Kamel Mustapha Mustapha, d) Mustapha Kamel Mustapha, e) Abu Hamza, f) Mostafa Kamel Mostafa, g) Abu Hamza Al-Masri, h) Al-Masri, Abu Hamza, i) Al-Misri, Abu Hamza). Aadress: a) 9 Aldbourne Road, Shepherds Bush, London W12 OLW, Ühendkuningriik; b) 8 Adie Road, Hammersmith, London W6 OPW, Ühendkuningriik. Sünniaeg: 15.4.1958. Sünnikoht: Alexandria, Egiptus. Kodakondsus: Suurbritannia. Artikli 2a lõike 4 punktis b osutatud kuupäev: 24.4.2002.” asendatakse järgmisega:
                  „Mostafa Kamel Mostafa Ibrahim (teiste nimedega a) Mustafa Kamel Mustafa, b) Adam Ramsey Eaman, c) Kamel Mustapha Mustapha, d) Mustapha Kamel Mustapha, e) Mostafa Kamel Mostafa, f) Abu Hamza Al-Masri, g) Abu Hamza, h) Abu Hamza Al-Misri). Aadress: Ameerika Ühendriigid. Sünniaeg: 15.4.1958. Sünnikoht: Alexandria, Egiptus. Kodakondsus: Suurbritannia. Artikli 2a lõike 4 punktis b osutatud kuupäev: 24.4.2002.”


title: Komisjoni rakendusmäärus (EL) nr 1022/2014, 26. september 2014 , millega muudetakse 220. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

text:
               27.9.2014

               ET

               Euroopa Liidu Teataja

               L 283/40

         KOMISJONI RAKENDUSMÄÄRUS (EL) nr 1022/2014,
   26. september 2014,
   millega muudetakse 220. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               9. septembril 2014 otsustas ÜRO Julgeolekunõukogu sanktsioonide komitee muuta ühte kannet nende isikute, rühmituste ja üksuste loetelus, kelle suhtes kohaldatakse rahaliste vahendite ja majandusressursside külmutamist. Peale selle tuleks üks isik loetelust kustutada, sest ta tuleks kanda nõukogu määruse (EL) nr 753/2011 (2) kohasesse loetellu, ning ühte olemasolevat kannet tuleks muuta, lisades sellesse täiendava identifitseerimisteabe vastavalt ÜRO Julgeolekunõukogu 15. augusti 2014. aasta otsusele.

               (3)

               Seega tuleks määruse (EÜ) nr 881/2002 I lisa vastavalt ajakohastada,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. september 2014

            Komisjoni nimel

            presidendi eest

            välispoliitika vahendite talituse direktor rahastamisvahendid

      (1)  EÜT L 139, 29.5.2002, lk 9.

      (2)  Nõukogu määrus (EL) nr 753/2011, 1. august 2011, milles käsitletakse teatavate isikute, rühmituste, ettevõtjate ja üksuste vastu suunatud piiravaid meetmeid seoses olukorraga Afganistanis (ELT L 199, 2.8.2011, lk 1).

      LISA
      Määruse (EÜ) nr 881/2002 I lisa muudetakse järgmiselt.

                  1)

                  Pealkirja „Füüsilised isikud” alt jäetakse välja järgmine kanne:
                  „Qari Rahmat (teise nimega Kari Rahmat). Sünniaeg: a) 1981, b) 1982. Sünnikoht: Shadal (Shadaal) Bazaar, Achini piirkond, Nangarhari provints, Afganistan. Aadress: a) Kamkai küla, Achini piirkond, Nangarhari provints, Afganistan, b) Nangarhari provints, Afganistan. Artikli 2a lõike 4 punktis b osutatud kuupäev: 20.8.2014.”

                  2)

                  Kanne „Mokhtar Belmokhtar (teiste nimedega a) Belaouar Khaled Abou El Abass, b) Belaouer Khaled Abou El Abass, c) Belmokhtar Khaled Abou El Abes, d) Khaled Abou El Abass, e) Khaled Abou El Abbes, f) Khaled Abou El Abes, g) Khaled Abulabbas Na Oor, h) Mukhtar Belmukhtar, i) Abou Abbes Khaled, j) Belaoua, k) Belaour). Sünniaeg: 1.6.1972. Sünnikoht: Ghardaia, Alžeeria. Kodakondsus: Alžeeria. Muu teave: a) isa nimi: Mohamed; ema nimi: Zohra Chemkha; b) organisatsiooni The Organization of Al-Qaida in the Islamic Maghreb (AQIM) nõukogu liige; c) AQIMi neljandas piirkonnas (Sahel/Sahara) rühmituse Katibat el Moulathamoune juht. Artikli 2a lõike 4 punktis b osutatud kuupäev: 11.11.2003.” asendatakse järgmisega:
                  „Mokhtar Belmokhtar (teiste nimedega a) Belaouar Khaled Abou El Abass, b) Belaouer Khaled Abou El Abass, c) Belmokhtar Khaled Abou El Abes, d) Khaled Abou El Abass, e) Khaled Abou El Abbes, f) Khaled Abou El Abes, g) Khaled Abulabbas Na Oor, h) Mukhtar Belmukhtar, i) Abou Abbes Khaled, j) Belaoua, k) Belaour). Sünniaeg: 1.6.1972. Sünnikoht: Ghardaia, Alžeeria. Kodakondsus: Alžeeria. Muu teave: a) isa nimi: Mohamed; ema nimi: Zohra Chemkha; b) organisatsiooni The Organization of Al-Qaida in the Islamic Maghreb (AQIM) nõukogu liige; c) rühmituste Al Mouakaoune Biddam, Al Moulathamoun ja Al Mourabitoun juht. Artikli 2a lõike 4 punktis b osutatud kuupäev: 11.11.2003.”

                  3)

                  Kanne „Hamid Hamad Hamid al-'Ali. Sünniaeg: 17.11.1960. Sünnikoht: a) Kuveit, b) Katar. Artikli 2a lõike 4 punktis b osutatud kuupäev: 15.8.2014.” asendatakse järgmisega:
                  „Hamid Hamad Hamid al-'Ali. Sünniaeg: 17.11.1960. Sünnikoht: a) Kuveit, b) Katar. Kodakondsus: Kuveidi. Passi number: a) 001714467 (Kuveidi pass), b) 101505554 (Kuveidi pass). Artikli 2a lõike 4 punktis b osutatud kuupäev: 15.8.2014.”